林子祥

**林子祥**（；，），花名**阿Lam**，係香港創作男歌手同埋演員。

佢作過好多歌，而嗰啲歌好多都稱得上係經典，好似《分分鐘需要你》、《在水中央》等。

## 生平
林子祥祖籍廣東新會，喺香港出世，係香港樂壇最傑出嘅歌手之一。佢而家嘅老婆係葉蒨文，佢個仔係歌手林德信，係佢同前妻所生。2010年入選全球華人音樂殿堂華語金曲獎「30年經典評選」，獲評為香港樂壇最強音。佢除咗有廣闊嘅音域之外，亦具備獨一無二冇得比嘅演繹方法。

佢有動力強勁的「天生奇喉」，音域非常之闊。佢天生有一副極具衝擊力同爆破力嘅嗓音，換句話說即係歌喉特別「嗆」，幾乎係跟唔到。林子祥有一個男中音應有嘅全部，又喺高­音區延伸上去一大截，可以唱到高音區都比唔上佢嘅飽滿有力。佢嘅高音區極限曾經去到 E5 或 F5（比中央C 高八度）。一般歌手都係用假音拉上去，有啲有實力歌手即使係用真音拉到高音區，嗓音都會變得尖細單調，好難好似林子祥噉樣即使將高音拉到極限都依然充滿氣勢。

林子祥讀過德信學校、拔萃男書院（喺該校選修法文）及英國多佛貴族學院（Dover College），據悉林子祥未成為歌手之前喺美國係一位網球教練；學生時期組織過樂隊，1976年推出首張英文專輯《Lam》，其後推出過多張廣東專輯。佢亦拍過多部電影，包括《投奔怒海》、《貓頭鷹與小飛象》、《三人世界》等。1983年，佢憑電影《投奔怒海》中嘅精湛演出，獲提名第二屆香港電影金像獎最佳男主角。亦曾經喺無綫電視同汪明荃合作拍攝《不是冤家不聚頭》、《四季情》等電視劇集。佢作風低調，有「歌隱」之名，畀人沉默寡言嘅感覺，最令人印象深刻就係佢1976年開始留嘅鬚。

1980年，佢憑《在水中央》同埋《分分鐘需要你》兩首歌喺第三屆十大中文金曲頒獎音樂會連攞兩個金曲獎，成為當年嘅大贏家，奠定佢天王巨星嘅地位。

1981年，再憑改編歌《三人行》而為人熟悉。（改編自美國1960年代紅極一時嘅民謠組合Peter, Paul and Mary經典歌《The unicorn song》）

1986年，憑電影《最愛》主題曲《最愛是誰》奪得《香港電影金像獎》最佳原創歌曲，自此佢成為樂壇頒獎禮嘅常客。

1994年舉行嘅香港電台第十七屆《十大中文金曲頒獎音樂會》，林子祥獲頒「香港樂壇最高榮譽──金針獎」。2003年，林子祥獲得CASH音樂成就大獎，係首位唱作人得到呢個殊榮。

林子祥係創作歌手，識得彈結他同埋鋼琴。佢作過多首名曲，包括《分分鐘需要你》、《幾段情歌》、《海市蜃樓》、《在水中央》、《追憶》、《誰能明白我》、《這一個夜》、《敢愛敢做》、《真的漢子》、《似夢迷離》等。此外佢亦多次作出創新突破嘅嘗試。1985年林子祥名曲《每一個晚上》，正係由兩首中西樂曲（安德魯·勞埃德·韋伯創作嘅音樂劇《貓》嘅樂曲《Growltiger's Last Stand》同埋黃自為白居易《花非花》譜曲嘅同名作品）拼合而成，而不着痕跡，渾然天成。同年，佢將二十首當時得令嘅流行作品，以高超嘅編曲技巧組織起來，做出《十分十二寸》呢首經典串燒歌，可謂前無古人，更牽起一片串燒歌熱潮，後來周潤發、朱咪咪、古巨基亦用過類似形式製作串燒歌。呢兩首歌都得到當年年終樂壇頒獎禮嘅評審賞識，林子祥憑前者獲頒1985年度十大中文金曲金曲獎，後者獲頒1985年度十大勁歌金曲金曲獎。

2013年，佢為無綫電視劇集《衝上雲霄II》創作主題曲，八十年代嘅曲風同唱腔，初時顯得同套劇格格不入而引致劣評如潮，民意紛紛要求用返第一輯嘅《歲月如歌》。但冇幾耐，好多觀眾喺無綫電視討論區反映聽多幾次首歌之後就覺得好好聽，所以首歌好定唔好重未有定論。

綜觀整個八十年代，佢23首歌曲登上香港電台中文歌曲龍虎榜冠軍位置，僅次於譚詠麟嘅28首。佢亦係眾多演藝界人士嘅偶像或最喜愛歌手，包括譚詠麟、梅艷芳、張國榮、黃耀明、劉德華、李克勤、張學友、陳奕迅、黎明、側田、張敬軒、徐小鳳、黎小田、顧嘉輝、杜麗莎、鍾鎮濤、詹天文、許冠傑等等。

## 唱片
### 粵語專輯
*1978年 各師各法
*1979年 抉擇
*1980年 摩登土佬、一個人
*1981年 活色生香
*1981年 林子祥精選
*1982年 海市蜃樓
*1983年 愛情故事
*1984年 愛到發燒、林子祥創作歌集
*1985年 林子祥85特輯（LAM '85）、十分十二吋、誘惑
*1986年 最愛、千億個夜晚
*1987年 花街70號
*1988年 林子祥創作+流行歌集、子祥經典音樂、生命之曲
*1989年 長青歌集
*1990年 日落日出、十三子祥
*1991年 小說歌集
*1992年 最難忘的你、祈望
*1993年 93創作歌集
*1994年 單手拍掌
*1996年 緣是這樣
*1997年 好氣連祥
*1998年 現代人新曲+精選
*2001年 只有林子祥
*2004年 Until We Meet Again
*2007年 佐治地球轉
*2010年 Lamusique CD+高清Made in Love音樂會DVD
*2011年 Lamusique Vintage（CD + DVD）
*2014年 LAMUSIC Original Classics
*2015年 佐治地球40年

### 英文專輯
*1976年 Lam
*1977年 Lam II
*1978年 Teresa Carpio & Lam
*1990年 Lessons
*1993年 When a Man Loves a Woman

### 國語專輯
*1991年 這是你是真的傷了我的心
*1992年 這樣愛過你
*1993年 決定
*1995年 感謝
*1998年 尋祥歌

## 創作嘅歌
*1977年 Lam II —— Boring Love、Up-Down（作曲、填詞）
*1978年 各師各法 —— 三個願望、確係愛悶
*1979年 抉擇 —— 點解娶老婆
*1980年 摩登土佬 —— 分分鐘需要你、愛的美敦書、願愛得浪漫、廣告廣告
*1980年 一個人 —— 在水中央、她的歌聲、執到寶、轉轉轉
*1981年 林子祥精選 —— 愛的種子
*1981年 活色生香 —— 活色生香、究竟天有幾高、再生人、沙漠小子、有句話、七月初七、走馬燈、可以不可以
*1982年 海市蜃樓 —— 海市蜃樓、今天開始、幾段情歌
*1983年 愛情故事 —— 小男人主義、懶舒服、熱血青年、阿喲心聲、巴黎街頭
*1984年 愛到發燒 —— 邁步向前、我偷望你偷看、石像
*1984年 林子祥創作歌集 —— 水仙情、師傅教落、紅日豐收、再見楊柳、跳躍太陽下、誰能明白我、心肝寶貝、追憶、床上的法國煙、此情可待、說聲珍重
*1985年 林子祥85特輯（LAM '85）—— Moments（作曲、填詞）、仍然記得個一次、零時十分、星光的背影
*1985年 誘惑 —— 這一個夜、千枝針刺在心、為誰忙
*1986年 最愛 —— Ah Lam日記（唯一粵語填詞作品）、曾經、冷冰冰的形象、一個早上 
*1986年 千億個夜晚 —— 風雨故人來、單身女人、今生以後 
*1987年 花街70號 —— April（作曲、填詞）、似曾相識
*1988年 林子祥創作+流行歌集 —— 每夜唱不停、雨點、昨日街頭、幻覺、Talking About（作曲、填詞）
*1988年 生命之曲 —— 誰為你、真的漢子、三心一意、今晚可有空 
*1989年 長青歌集 —— 勝敗之間、矛盾
*1990年 十三子祥 —— 似夢迷離、一切O.K.
*1990年 日落日出 —— 日落日出
*1990年 Lessons —— Without The 2 Of Us、Tennis Nemesis、Sabbatical、He Said、Talking About、Lessons、April、Three Wishes、Boring Love、It's Only Goodbye（所有歌曲包辦作曲填詞）
*1991年 小說歌集 ——  懷念這深深一吻、怎麼可以沒有你、原來沒有你是這樣
*1991年 這次你是真的傷了我的心（國語）—— 不要笑我痴、當時年紀小、這次你是真的傷了我的心、戀愛無所不在、回首夢已遠
*1992年 我這樣愛過你（國語）—— 夜、Three Wishes（作曲、填詞）、聲聲問、願今宵永在夢裏
*1992年 祈望 ——  祈望、一笑置之、急促的心跳、如風如煙
*1992年 最難忘的你 —— 將心意盡訴、獨自暢飲、人海中一個你
*1993年 林子祥93創作歌集 —— 交出一切、你心有我、終生伙伴、我的一生、歸向平淡、偶像、你令我找到自己、愛偏要別離、曾經滄海、舊居中的鋼琴、一團和氣
*1993年 決定（國語）——  那年冬天、注定多情、愛你到此為止
*1994年 單手拍掌 —— 你是朋友、不可能沒有你、我走我路、今天的一切、單手拍掌、在這世界有你最好、無愧於心、小屋的風雨
*1995年 感謝（國語）—— 回首來時路、情關、在水中央、無言的愛
*1996年 緣是這樣 —— 十八變、我以你自豪、緣是這樣、快樂的真相、十分鐘意、有情天地、感激
*1997年 好氣連祥 —— 擁抱、愛情、人間好漢、最遠偏偏最近、谷爆、知己
*1998年 現代人新曲+精選 —— 現代人、百年之癢、簡簡單單、醉一半
*1998年 尋祥歌（國語）—— 夜歸的男人、最愛的人不是我、貪戀、千言萬語都是愛、自在、傷口還在、為自己鼓掌、越愛越沉默、快樂歌、狂歡
*2001年 只有林子祥 —— 只有夢長、萬里天風伴我飛、我好想、愛與被愛
*2004年 Until We Meet Again —— Until We Meet Again、美而廉、講笑、我們笑（國語）
*2007年 佐治地球轉 —— 常在我心中、Angel、自由行、流離半世、林振祥、Through Your Eyes（作曲、填詞）、前世、問天不應、很多很多、誰都可以（作曲，同潘源良合作填詞）、腹語、我的秘密（國語）
*2014年 LAMUSIC Original Classics —— 衝上雲霄、Make My Day（作曲、填詞）、小萍果、秘密花園 
*2014年 單曲 —— 東方傳奇（東方足球隊會歌）
*2015年 單曲 —— 粵唱越響（跨粵流行嘅主題曲）

### 為其他歌手創作嘅歌曲
*路家敏 小貓與我（作曲）
*杜麗莎 仍然記得個一次（作曲）
*林嘉寶 幸運兒（作曲）
*徐小鳳 星光的背影（作曲）
*陳百強 寵愛（作曲）
*梅艷芳 抱緊眼前人
*葉蒨文 零時十分（作曲）
*葉蒨文 蒨意（作曲）
*葉蒨文 願意（作曲）
*葉蒨文 完全是你（作曲）
*側田 有火（作曲）
*張敬軒 相對論（作曲）

### 電影歌曲
*1978年：各師各法、想你（電影《各師各法》）
*1979年：世事認真怪（電影《懵女，大賊，傻偵探》）
*1980年：摩登土佬、廣告廣告、那怕到處闖、能否知我心（電影《摩登土佬》）
*1981年：活色生香、夜來香（電影《鬼馬智多星》）
*1981年：再生人（電影《再生人》）
*1983年：海市蜃樓、幾段情歌（電影《我愛夜來香》）
*1984年：邁步向前（電影《英倫琵琶》）
*1984年：誰能明白我（電影《貓頭鷹與小飛象》）
*1986年：聖誕夜、這一個夜（電影《聖誕奇遇結良緣》）
*1986年：最愛是誰、曾經（電影《最愛》）
*1987年：似曾相識（電影《通天大盗》）
*1987年 : 敢愛敢做  (電影 《神奇兩女俠》)
*1988年：三心一意（電影《三人世界》）
*1988年：故園風雪後（電影《今夜星光燦爛》）
*1989年：三心一意、巴黎街頭 (音樂) （電影《三人新世界》）
*1990年：似夢迷離、一切O.K.（電影《一咬O.K.》）
*1991年：男兒當自強（電影《黃飛鴻》）
*1992年：將心意盡訴（電影《三人做世界》）
*1992年：男兒當自強（電影《黃飛鴻之二: 男兒當自強》）
*1992年：長路漫漫伴你闖（電影《武狀元蘇乞兒》）
*1993年：你令我找到自己（電影《皆大歡喜》）
*1997年：擁抱（電影《擁抱朝陽》）
*1997年：知己（電影《基佬四十》）
*2004年：講笑（粵）/我們笑（國）（電影《六壯士》）
*2007年：問天不應 （電影《野良犬》）
*2009年：孤獨的手風琴（電影《淚王子》）

### 電視劇歌曲
*1979年：落難天使（TVB電視劇《落難天使》主題曲）
*1979年：抉擇（TVB電視劇《抉擇》主題曲）
*1980年：勇往直前（TVB電視劇《新CID》主題曲）
*1980年：執到寶（TVB電視劇《執到寶》主題曲）
*1981年：愛的種子（TVB電視劇《他的一生》插曲）
*1981年：他的一生（TVB電視劇《他的一生》主題曲）
*1981年：如此棟篤（TVB電視劇《二人三足》主題曲）
*1984年：可以不可以（港台製作嘅《獅子山下之天生你才》插曲）
*1986年：海誓山盟（日劇《海誓山盟》主題曲）
*1988年：真的漢子（TVB電視劇《當代男兒》主題曲）
*1988年：誰爲你（TVB電視劇《當代男兒》插曲）
*1990年：勝敗之間（TVB電視劇《成功路上》主題曲）
*1990年：矛盾（TVB電視劇《成功路上》插曲）
*1991年：改變常改變（TVB電視劇《大家族》主題曲）
*1991年：人海中一個你（TVB電視劇《大家族》插曲）
*1991年：當時年紀小（台灣電視劇《京城四少》片尾曲）
*1991年：至少還有我在乎（台灣電視劇《京城四少》插曲）
*1992年：獨自暢飲（TVB電視劇《我為錢狂》主題曲）
*1992年：最難忘的你（TVB電視劇《巨人》插曲）
*1992年：幾段情歌、最愛是誰、真的漢子、似夢迷離（TVB電視劇《大時代》用過）
*1993年：亂世桃花（TVB電視劇《射鵰英雄傳之九陰真經》主題曲1），同葉倩文合唱
*1993年：活著日日看桃花（TVB電視劇《射鵰英雄傳之九陰真經》主題曲2），同葉倩文合唱
*1993年：愛偏要別離（TVB電視劇《《射鵰英雄傳之九陰真經》插曲），同葉倩文合唱
*1993年：願世間有青天（TVB電視劇《包青天》主題曲）
*1996年：我以你自豪（TVB電視劇《緝私群英》主題曲）
*1997年：人間好漢（TVB電視劇《保護證人組》主題曲）
*1997年：蓋世男兒（TVB電視劇《男人四十打功夫》主題曲）
*2001年：萬里天風伴我飛（亞洲電視外購劇《臥虎藏龍》主題曲）
*2013年：衝上雲霄（TVB電視劇《衝上雲霄II》主題曲）

## 喺香港搞過嘅演唱會
*1976年《Teresa Carpio & George Lam》演唱會
*1981年 第一次個人演唱會《林子祥Show》
*1983年 個人演唱會《林子祥演唱會》
*1985年 個人演唱會《林子祥85演唱會》
*1987年 於香港舉行個人演唱
*1988年 個人演唱會《LAM 88-89 LIVE》
*1990年 個人演唱會《特醇星徽林子祥90演唱會》
*1992年 個人演唱會《白花油林子祥有情演唱會》
*1995年 個人演唱會《林子祥寄廿載情演唱會95》
*1998年 同葉蒨文一齊舉行個人演唱會《林子祥葉蒨文好氣連場98'》
*2001年 《最愛接觸林子祥》個人演唱會
*2001年 12月舉辦《01年拉闊壓軸 林子祥&陳奕迅》音樂會
*2002年 舉辦《港樂·林子祥》演唱會
*2005年 11月17-19號舉辦《子有祥情》演唱會
*2007年 6月7號至6月10號，林子祥同杜麗莎舉辦《仍然最愛林子祥杜麗莎》演唱會
*2009年 6月 ，林子祥舉行《十分「十二子祥」（十二指腸）》個人演唱會
*2010年 9月  Lam Made in Love 音樂會
*2011年 6月17-19號，喺香港紅磡體育館舉行一連三場Vintage Lamusic Concert演唱會
*2011年 8月 903id Club Music is Love George Lam X Hacken Lee 《林子祥x李克勤 拉闊音樂會2011》
*2013年 2月1號－2號，同趙增熹合作舉行《絕對熹祥- A Mix & Match Concert with 林子祥 & 趙增熹音樂會》
*2016年 1月28號-31號，喺香港紅磡體育館舉行一連四場林子祥佐治地球四十年演唱會
*2019年 5月3號-7號，同個仔林德信喺香港紅磡體育館舉行五場演唱會
*2021年 8月30號-第年1月19號，同顧嘉煇、香港管弦樂團舉行一百場《林子祥出道四五年演唱會》（陳奕迅、葉蒨文、許冠傑、譚詠麟、鍾鎮濤、劉德華、李克勤、黎明、張學友、郭富城、徐小鳳、杜麗莎、側田、張敬軒、成龍、周慧敏、陳潔靈、陳慧嫻、陳慧琳、周啓生、劉天蘭、蘇永康等人擔任嘉賓）

## 電影
*1978年 《各師各法》
*1979年 《懵女，大賊，傻偵探》、《瘋劫》
*1980年 《糊塗英雄》、《摩登土佬》
*1981年 《鬼馬智多星》、《再生人》
*1982年 《難兄難弟》、《投奔怒海》
*1983年 《我愛夜來香》
*1984年 《貓頭鷹與小飛象》、《英倫琵琶》
*1985年 《聖誕奇遇結良緣》、《恭喜發財》、《夏日福星》
*1986年 《最愛》
*1987年 《通天大盜》
*1988年 《三人世界》、《今夜星光燦爛》
*1989年 《最佳男朋友》、《三人新世界》
*1990年 《亂世兒女》、《一咬OK》
*1991年 《豪門夜宴》、《富貴吉祥》
*1992年 《三人做世界》
*1993年 《皆大歡喜》
*1997年 《擁抱朝陽》、《基佬四十》
*2004年 《六壯士》
*2006年 《戀愛初歌》
*2007年 《女人本色》、《野‧良犬》飾 鈕喬澤
*2018年 《歐洲攻略》
*2021年 《林子祥陪你走過四十五年》

## 電視
*1977年《淡入淡出之斑點》
*1977年《瑪麗關77》
*1979年《過埠新娘》 演 朱添盞
*1979年《網中人》 演 鄭馬田
*1979年《不是冤家不聚頭》  演 詹旭和
*1980年《風雲》 演 周民生
*1980年《輪流傳》 演 解樹仁
*1980年《執到寶》 演 阿超
*2014年《我們都是這樣唱大的》第二集主題人物

## 得獎記錄
*1980香港電台十大中文金曲：《分分鐘需要你》
*1980香港電台十大中文金曲：《在水中央》
*1981香港電台十大中文金曲：《活色生香》
*1984香港電台十大中文金曲：《愛到發燒》 
*1985香港電台十大中文金曲：《每一個晚上》
*1985香港電台十大勁歌金曲：《十分十二寸》
*1985香港電台最有創意歌曲獎：《十分十二寸》
*1985無線電視勁歌金曲：《十分十二寸》
*1986香港電台十大中文金曲：《阿Lam日記》
*1986香港電台最佳中文（流行）歌曲獎：《最愛是誰》
*1986香港電台最佳唱片監製獎：《最愛是誰》
*1986無線電視勁歌金曲：《千億個夜晚》
*1986 憑電影《最愛》主題曲《最愛是誰》奪得《香港電影金像獎》最佳原創歌曲  
*1987香港電台十大中文金曲：《千億個夜晚》
*1987無線電視勁歌金曲：《海誓山盟》
*1988無線電視勁歌金曲：《真的漢子》
*1988香港電台十大中文金曲：《真的漢子》
*1988香港電台金曲廿載十大最愛
*1988最佳唱片監製獎 歌曲：祝福 監製：林子祥/ 鍾定一/ 黃柏高/ 葉蒨文
*1990 CRHK男歌手銅獎
*1994 香港電台金針獎
*2002 十大中文金曲 金曲銀禧榮譽大獎
*2003 CASH音樂成就大獎，係首位唱作人得到呢個殊榮
*2007 CASH金帆音樂獎 最佳合唱演繹：林子祥/杜麗莎，演繹作品《常在我心中》
*2015 於《2015年度勁歌金曲頒獎典禮》獲頒發「樂壇榮譽貢獻大獎」
*2016 進入十大中文金曲頒獎音樂會名人堂

## 攷

## 出面網頁
*Lam's Home
*林子祥牆紙實驗場